Pylle Søndergård
Bente Pylle Søndergård (født 23. august 1952 i Herning) er en dansk maler, fotograf og keramisk kunstner. Hun er datter af maleren Ove Anker Juul Weinreich og galleriejer Karen Hjorth. Hun giftede sig med fotografen Hans Henrik Søndergaard 7. oktober 1972 i Ringkøbing.

Biografi 
Pylle Søndergaard voksede op i et miljø af kunstnere, hvor både faderen og bedstefaderen ( maleren Emil Janus Weinreich 1892-1975) arbejdede med maleri. Hun var oprindeligt i mesterlære hos fotografen Erik Christensen og blev svend 1972. Hun arbejdede med fotografisk virksomhed 1975-1984, fra 1974 i fotografisk fællesskab med ægtemanden Hans Søndergaard. Efter 1984 udviklede hun sit arbejde med billeder til også at omfatte maleri og søgte uddannelse hos malerne Jørgen Teik Hansen og Lars Ly.

I malerierne og de grafiske arbejder opleves Pylle Søndergårds tætte, stærke forhold til naturen gennem hendes arbejde med forenklede figurer i klare farver og grove konturer. Reminiscenser fra arbejdet med fotografi finder vej i kompositionerne, der sammen med et ekspressivt udtryk fremstår både umiddelbart sansede og som reflekterende over eksistentielle forhold i tiden.

Uddannelse 

 1969-1972 mesterlære hos fotografen Erik Christensen, Ringkøbing
 1972 Svendebrev fra Randers Tekniske Skole
 1984-1985 elev hos maleren Jørgen Teik Hansen
 1986-1988 elev hos maleren Lars Ly

Rejser og udlandsophold 

 1985-1991 Sverige

Udstillinger 

 1987-1988 Kunstnernes Sommerudstilling
 1989-1990 Vestsjællands Kunstudstilling
 1989 Vestfyns Kunstudstilling
 1991-1992 Kunstnernes Efterårsudstilling KE
 1995-1996 A Woman´s View, Equality, Development and Peace, Washington DC, USA
 1998 Small Pictures Great Harmony, Nagano, Japan
 2011 Fanø Kunstmuseum
 2012 Galleri Varming, Valby
 2013 Kunstnerforeningen af 18. November, grafik
 2015 Galleriet Hornbæk
 2016 Kirsten Kjærs Museum
 2019 Galleri Parnasse

Udstillinger, separat 

 1991 Galleri Huset ved Kongens Have
 1992 Gammelgaard, Herlev
 1993 Galleri Sankt Petri, København
 2004 Varmegalleriet, København

Værker i offentlig eje og udsmykninger 

 1992 Forår, Herlev Rådhus
 1992 Naturoplevelse, Udsmykning til Herlev Kommune
 2020 Havreholm Slot, udsmykning

Stipendier og udmærkelser 

 1989 Vestfyns censurerede Kunstudstillings Jubilæumspris
 2013 Legat fra Anne Marie Telmànyi født Carl Nielsens Fond til støtte for kvindelige billedkunstnere
 2016 Gelsted-Kirk-Scherfig Fondens Pris
 2019 Malerinde, MA, Eva Andersens Legat

Organisatorisk virke 
I årene 2006-2009 var Pylle Søndergård medlem af Københavns Kommunes Billedkunstudvalg.

Pylle Søndergaard ydede under sin tid som bestyrelsesmedlem i Kvindelige Kunstneres Samfund 2009-2016 en omfattende indsats for synliggørelse af kvindelige kunstnere. Som medlem af KKS-arkivudvalget opbyggede hun det digitale fotografiske arkiv, som består af fotograferede arkivalier som dokumenter og protokoller og affotograferede historiske fotografier. Desuden tog hun initiativ til og stod for billedsiden og layoutet til foreningens 100-års jubilæumsbog 100 års øjeblikke - Kvindelige Kunstneres Samfund, som udkom i 2014.

2015 var Pylle Søndergård kurator på udstillingen Moderne Kvinder - modtagelighed, intuition og mod i Galleriet Hornbæk.

Referencer 

Malere fra Danmark
Kvindelige kunstnere fra Danmark